open-index/open-wikipedia-markdown huggingface dataset:
Apus verden

***Apus verden*** (orig: অপুর সংসার *Apur Sansar*) er en indisk bengalskspråklig dramafilm fra 1959, regissert, skrevet og produsert av Satyajit Ray.

Filmen er den siste delen i Apu-trilogien, og kommer etter *[[Sangen om veien]]* (1955) og *[[Aparajito - Den ubeseirede|Den ubeseirede]]* (1956). Den er basert på de siste to tredjedelene av Bibhutibhushan Bandopadhyays roman «*Aparajito*» og følger den unge mannen Apu som vordende forfatter i storbyen.

## Handling
På begynnelsen av 1940-tallet er Apurba Kumar Roy arbeidsledig, og bor i et leid rom i Tala, Calcutta. Til tross for lærerens råd om å begynne på høyere studier, klarer han det ikke fordi han ikke har nok penger. Han forsøker i stedet å finne seg en jobb. Hans viktigste lidenskap er å skrive en roman, delvis basert på hans eget liv, i håp om å få  publisert sin egen  bok en dag. En dag møter han sin tidligere venn Pulu, som lokker ham til å bli med til landsbyen hans i Khulna for å delta i bryllupet til en fetter som heter Aparna.

Men på selve bryllupsdagen blir det avslørt at brudgommen har en alvorlig psykisk lidelse. Brudens mor avbryter ekteskapet deres, til tross for farens protester. Han og de andre landsbyboerne mener, i henhold til utbredt hinduistisk tradisjon, at den unge bruden burde giftes bort i løpet av den tidligere utpekte gunstige timen - ellers må hun forbli ugift for resten av livet. Apu, etter først å ha nektet etter denne forespørselen fra noen få landsbyboere, bestemmer seg til slutt for å ta Pulus råd og komme bruden til unnsetning ved å gå med på å gifte seg med henne. Han kommer tilbake med Aparna til leiligheten sin i Calcutta etter bryllupet deres. Han finner seg en jobb, og et kjærlig forhold begynner etter hvert å blomstre mellom dem.

Men det unge parets lykkelige dager tar snart slutt når Aparna dør, samtidig som hun føder sønnen deres Kajal. Apu blir fullstendig overveldet av sorg, og han holder barnet ansvarlig for sin kones død. Han skyr sitt verdslige ansvar og blir en einstøing. Han reiser til forskjellige hjørner av India, samtidig som sønnen hans blir igjen hos besteforeldrene sine på morssiden av familien. I mellomtiden kaster Apu manuskriptet til romanen han hadde skrevet på i årenes løp. Til slutt bestemmer Apu seg for å komme tilbake til virkeligheten, og gjenforenes med sønnen sin. Når han kommer hjem til svigerfamilien sin, aksepterer Kajal ikke som faren sin - etter å ha møtt ham for aller første gang. Men etter hvert aksepterer han Apu som en venn, og de vender tilbake til Calcutta sammen for å begynne livet på nytt.

## Referanser


## Eksterne lenker
*
Oslobygg

**Oslobygg KF** er et kommunalt foretak eiet av Oslo kommune, opprettet for å eie, forvalte, vedlikeholde og utvikle kommunens formålsbygg slik at de er tilrettelagt for effektiv tjenesteproduksjon. Foretaket skal forvalte realverdiene som eiendommene representerer, i henhold til forretningsmessige prinsipper, og ivareta konstandseffektivt vedlikehold, drift, forvatning og utvikling av eiendommene.

Foretaket ble stiftet i 2020 og er en sammenslåing av tidligere Omsorgsbygg Oslo KF, Undervisningsbygg Oslo KF og Kultur- og Idrettsbygg Oslo KF, samt utbyggingsvirksomheten til Boligbygg Oslo KF.

Oslobygg er en av Norges største byggherrer, med ca. 2,7 millioner m² eiendom. Foretaket har rundt 600 ansatte.

## Referanser


## Eksterne lenker
*
Beaufort Solutions

**Beaufort Solutions AS** er et av ti norske fintech-selskap hel- eller deleid av SR-Bank gjennom bankens startup-satsing Finstart Nordic. Foretaket ble stiftet 4. oktober 2019 og har som mål å utvikle programvare som forenkler arbeidet rundt anti-hvitvasking og -terrorfinansiering. I finansbransjen benevnes denne oppgaven gjerne AML (fra engelsk «Anti Money Laundering»). Alle norske finansforetak er pålagt AML-arbeid i lov om tiltak mot hvitvasking og terrorfinansiering (hvitvaskingsloven) som trådte i kraft 15.10.2018.

Selskapet har utviklet SaaS løsningen Kjenn Din Kunde som er et system for å gjennomføre og dokumentere kundekontroll i tråd med hvitvaskingslovens krav. Selskapet har i dag rundt 90 kunder innenfor eiendomsmeglerbransjen, verdipapirforetak, advokat, regnskap/revisor, forskjellige finansforetak og forsikringsmeglere. Også andre bransjer som lotteri og kontanttransport bruker løsningen. 

Daglig leder er Kjetil Anfinnsen. Styreformann var fra oppstart fintech-profilen David Andreas Baum, men er fra oktober 2020 Vidar Aksland.

## Ekstern lenker
* 

## Referanser
Familien Ibsen

:*Denne artikkelen handler om boken fra 2017. For slekten, se [[Ibsen (slekt fra Stege)]]*

***Familien Ibsen*** er en sakprosabok av Jørgen Haave om Henrik Ibsens familie og barndom. Den ble utgitt av Museumsforlaget i samarbeid med Telemark Museum i 2017. Boken bygger på en systematisk, kritisk revurdering av kunnskapen om Ibsens barndom og familie – det vil si den tett sammenvevde familien Ibsen, Paus og Altenburg – som settes inn i en bredere kontekst. Haave påviser at eldre Ibsenbiografier i lang tid ukritisk har videreformidlet en lang rekke myter om Ibsens oppvekst og familiemedlemmer, særlig hans far Knud Ibsen. Ifølge Haave dannet Jon Nygaards bok *[[«… af stort est du kommen»: Henrik Ibsen og Skien]]* (2013) og Arvid Høgvoll og Ruth Bærlands bok *Henrik Ibsen: herregårder, kammerherrer, godseiere og proprietærer: brokker av en slektshistorie* (1996) et utgangspunkt for hans eget arbeid med Ibsens barndom og oppvekstvilkår. Boken beskrives av Ibsenforsker Ellen Rees som sentral i en «revolusjon» i historisk Ibsenforskning i det 21. århundre og som har snudd opp ned på flere gamle populære forestillinger. Haave ble i 2017 tildelt andreplass i Forskerforbundets hjernekraftpris for sin forskning på Ibsen.

## Referanser


## Eksterne lenker
**[http://urn.nb.no/URN:NBN:no-nb_digibok_2020041448039 Familien Ibsen]* (Nasjonalbiblioteket – tilgang for visse grupper med innlogging)
Interpunkt

**Interpunkt** (** · **) er et skilletegn som består av en vertikalt sentrert prikk, og er i noen tilfeller blitt brukt som skilletegn i tekst, for eksempel istedenfor punktum.

**Prikkoperatoren** (**⋅**) er et lignende symbol, men med litt annen form og mellomrom. Prikkoperatoren er i dag det mest vanlige gangetegnet i Norge, og den brukes ofte for skalar- eller indreprodukt. Symbolet (**×**) er et annet gangetegn som brukes for vektor- eller kryssprodukt. Dette må ikke forveksles med symbolet (&thinsp;**&and;**&thinsp;) som brukes for  det ytre eller kileproduktet. Dette er igjen en spesiell versjon av det direkte eller tensorproduktet angitt ved symbolet (**<math>\otimes</math>**).

## Se også
* Tegnsetting
Mans sjefsminister

**Sjefsministeren** (manx: *Ard-shirveishagh*) er leder for Mans regjering.

Stillingen har sin opprinnelse i embetet som Det utøvende råds formann *(Chairman of the Executive Council)*. Tittelen ble endret til sjefsminister i 1986.

Sjefsmininisteren blir utnevnt av viseguvernøren etter å ha blitt nominert av House of Keys’ medlemmer. Han/hun må være medlem av House of Keys.

Nomineringen skal foretas i form av en resolusjon, som må støttes av minst 13 medlemmer av House of Keys. Voteringen skal finne sted under et møte avholdt innen en måned etter det allmenne valget til forsamlingen. 

Sjefsministeren er i stillingen fram til det neste allmenne valget (dvs. fem år), eller dersom minst 16 medlemmer av House of Keys vedtar en resolusjon om at de ikke har tillit til ministerrådet.

## Referanser
Regjeringen J.C. Christensen II

**Regjeringen J.C. Christensen II** var Danmarks regjering 24. juli 1908&ndash;12. oktober 1908, utgått fra Venstre. Regjeringen gikk av som følge av «Alberti-saken», hvor tidligere justisminister Peter Adler Alberti sto anklaget og senere ble dømt for dokumentfalsk og bedrageri.

## Medlemmer

## Referanser
Thomas Ingenlath

**Thomas Ingenlath** (født 1964) er en tysk bildesigner. Han er administrerende direktør i Polestar og tidligere *Senior Vice President Design* hos Volvo Personbiler.

## Utdannelse og karriere
Ingenlath har en mastergrad i kjøretøydesign fra Royal College of Art i London, etter å ha tatt en grad ved Fachhochschule für Gestaltung i Pforzheim i Tyskland.

Han ble ansatt i Volkswagen-konsernet, og har arbeidet for Audi, vært ledende eksteriørdesigner for Volkswagen og deretter, i 2000, ble han utnevnt til sjefsdesigner hos Skoda. I 2006 ble han forfremmet til direktør for design ved Volkswagen Design Center i Potsdam.

I 2012 flyttet han til Volvo og ble leder av design. I 2017 ble han ansatt som administrerende direktør i  Polestar.

## Referanser


## Eksterne lenker
*
Roger Rasmussen (fotballspiller)

**Roger Rasmussen** (født 15. september 1972) er en norsk fotballtrener og tidligere fotballspiller som spilte midtbane for . Rasmussen har tidligere spilt for  og . Roger la opp som spiller etter 2004-sesongen. 
I 2015 tok Rasmussen over som trener for Lyngdal, før han etterhvert ble assistenttrener for klubben.

## Referanser


## Eksterne lenker
* 
* Roger Rasmussen på NIFS.no
Baranya

**Baranya** er et fylke (*megye*) i det sørvestlige Ungarn. Fylket ligger i statistikkregionen Dél-Dunántúl, og den geografiske og historiske regionen Baranja. I det tidligere Kongedømmet Ungarn var Baranya også navnet på et fylke.

I sør grenser fylket mot Kroatia. Elven Drava danner deler av den sørlige grensen, og Donau den østlige. Baranya deler grenser med de ungarske fylkene Somogy, Tolna og Bács-Kiskun. Administrasjonssenter er byen Pécs.

## Referanser


## Eksterne lenker
*
Tolna

**Tolna** er et fylke (*megye*) i det sentrale Ungarn. Fylket ligger i statistikkregionen Dél-Dunántúl, på vestbredden av Donau. I det tidligere Kongedømmet Ungarn var Tolna også navnet på et fylke.

Tolna deler grenser med de ungarske fylkene Somogy, Fejér, Bács-Kiskun og Baranya. Administrasjonssenter er byen Szekszárd.

## Referanser


## Eksterne lenker
*
Somogy

**Somogy** er et fylke (*megye*) i det sørvestlige Ungarn. Fylket ligger i statistikkregionen Dél-Dunántúl. I det tidligere Kongedømmet Ungarn var Somogy også navnet på et fylke.

Somogy grenser i sør til Kroatia. Fylket strekker seg mellom elva Drava og den sørlige bredden av Balatonsjøen. Somogy deler grenser med de ungarske fylkene Zala, Veszprém, Fejér, Tolna og Baranya. Det er det tynnest befolkede fylket i Ungarn. 

Administrasjonssenter er byen Kaposvár.

## Referanser


## Eksterne lenker
*
Leptonesiotes

***Leptonesiotes*** er en slekt av biller som tilhører familiegruppen bladbiller (Chrysomelidae). Det er kjent 3 arter .

## Utbredelse
De nålevende artene lever bare på Cuba, men det er også kjent en fossil art fra rav fra den Dominikanske republikken.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stamme usikker
******* slekten ***Leptonesiotes*** Blake, 1958
******** *[[Leptonesiotes cyanospila]]* (Suffrian, 1867)
******** *[[Leptonesiotes quadrimaculata]]* Blake, 1959
******** *[[Leptonesiotes semicyaneus]]* (Suffrian, 1867)
******** *[[Leptonesiotes virkkii]]* Santiago-Blay, Poinar & Craig, 1996 - fossil art fra dominikansk rav

## Referanser


## Litteratur

## Eksterne lenker
*
Desimalkalender

En **desimalkalender** er en kalender delt opp i tidsenheter basert på titallssystemet. For eksempel kan en "desimalmåned" være 1 \dot{a}r/10 eller 36.5 dager lang.

## Historie
### Romulus' kalender
Den opprinnelige romerske kalenderen bestod av ti måneder, men kalenderåret varte bare 304 dager, og de resterende 61 dagene på vinteren var ikke tilordnet noen måned. Månedene *Ianuarius* (januar) og *Februarius* (februar) ble lagt til i kalenderen av Numa Pompilius 700 år før Kristus.

### Deb egyptiske kalenderen
De gamle egyptiske kalenderen bestod av tolv måneder, hver måned var delt inn i tre uker, og hver uke varte ti dager, med fem skuddager i løpet av året for totalt 365 dager.

### Den franske republikanske kalenderen
Den franske republikanske kalenderen, også kalt den franske revolusjonskalenderen, ble innført samtidig som 10-timersklokken i 1793, og lignet på den gamle egyptiske kalenderen. Den franske kalenderen bestod av 12 måneder, hver måned bestod av tre uker (kalt *décades*), hver uke bestod av 10 dager, og det var 5-6 skuddager i løpet av året kalt *sansculottides*. Kalenderen ble avskaffet av Napoleon 1. januar 1806.

## Foreslåtte kalendere
Den gregorianske kalenderen som hovedsakelig brukes i dag har ikke en desimal oppdeling, men det gjør flere foreslåtte varianter. Ingen av disse har oppnådd stor utbredelse.

## Se også
* Desimaltid

## Referanser
Zala (fylke)

**Zala** er et fylke (*megye*) i det sørvestlige Ungarn. Fylket ligger i statistikkregionen Nyugat-Dunántúl. Zala har fått navn etter elven med samme navn. I det tidligere Kongedømmet Ungarn var Zala også navnet på et fylke.

Fylket deler grense med Kroatia og Slovenia og de ungarske fylkene Vas, Veszprém og Somogy. En del av Balatonsjøen ligger i fylket.

Administrasjonssenter er byen Zalaegerszeg.

## Referanser


## Eksterne lenker
*
Lilophaea

***Lilophaea*** er en slekt av biller som tilhører familiegruppen bladbiller (Chrysomelidae). Det er kjent 23 arter .

## Utseende
Små (gjerne 4-5 millimeter), ovale, brungule til brunrøde bladbiller med svarte tegninger. Antennene er ganske tynne og omtrent så lange som kroppen.

## Utbredelse
Slekten er utbredt i den neotropiske økosonen.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien bladbiller (Chrysomelidae Latreille, 1802) 
***** underfamilien ***trådbladbiller***, Galerucinae Latreille, 1802
****** stamme usikker
******* slekten ***Lilophaea*** Bechyné, 1958
******** *[[Lilophaea auspicialis]]* Bechyne, 1997
******** *[[Lilophaea benevidensis]]* Bechyné & Bechyné, 1961
******** *[[Lilophaea blumenensis]]* (Bowditch, 1923)
******** *[[Lilophaea brasiliensis]]* (Jacoby, 1888)
******** *[[Lilophaea cartayai]]* Bechyné & Bechyné, 1997
******** *[[Lilophaea diomedes]]* Bechyné & Bechyné, 1962
******** *[[Lilophaea immersa]]* (Bechyné, 1956)
******** *[[Lilophaea julia]]* (Bechyné, 1956)
******** *[[Lilophaea mapirii]]* (Bowditch, 1925)
******** *[[Lilophaea piceola]]* Bechyné, 1958
******** *[[Lilophaea semimarginata]]* (Bowditch, 1923)
******** *[[Lilophaea sulina]]* Groll & Moura, 2016
******** *[[Lilophaea surrubrensis]]* (Bechyné, 1956)
******** *[[Lilophaea uroderina]]* Bechyné & Bechyné, 1961
******** *[[Lilophaea vilhena]]* Bechyné, 1961

## Referanser


## Litteratur

## Eksterne lenker
*
Győr-Moson-Sopron

**Győr-Moson-Sopron** er et fylke (*megye*) i det nordvestlige Ungarn. Fylket ligger i statistikkregionen Nyugat-Dunántúl.

Fylket deler grense med Slovakia (regionene Bratislava, Nitra og Trnava) og Østerrike (Burgenland), samt de ungarske fylkene Komárom-Esztergom, Veszprém og Vas.

Administrasjonssenter er byen Győr.

## Referanser


## Eksterne lenker
*
Vas (fylke)

**Vas** er et fylke (*megye*) i det vestlige Ungarn. Fylket ligger i statistikkregionen Nyugat-Dunántúl. I det tidligere Kongedømmet Ungarn var Vas også navnet på et fylke.

Fylket deler grense med Østerrike (Burgenland) og Slovenia (Pomurska), samt de ungarske fylkene Győr-Moson-Sopron, Veszprém og Zala.

Administrasjonssenter er byen Szombathely.

## Referanser


## Eksterne lenker
*
Slagmark (tidsskrift)

***Slagmark, tidsskrift for Idéhistorie*** er et dansk tidsskrift som kommer ut med to numre per år. Tidsskriftet oppsto rundt fagmiljøet for idéhistorie ved Aarhus Universitet, og har blitt utgitt siden 1983. Fagområdet som tidsskriftet dekker omfatter den filosofiske tenkningens historie, de estetiske ideenes historie, de politiske, økonomiske og sosiale ideenes historie, samt naturvitenskapenes idéhistorie. Tidsskriftets målgruppe omfatter bl.a. idéhistorikere, filosofer, sosiologer, statsvitere, forfattere og andre med interesse for den vestlige idéhistorie.

## Referanser


## Eksterne lenker
*
Landstormens lille lotte

***Landstormens lille lotte*** er en svensk filmkomedie fra 1939, i regi av Weyler Hildebrand. Hovedrollene spilles av Sickan Carlsson, Allan Bohlin, Åke Söderblom og Thor Modéen.

## Handling
Det er tid for trening blant de verneplikte soldatene, utenfor småbyen Lillköping. En bank-funksjonær blir utnevnt til en offiser, men bank-sjefen blir en vanlig menig soldat.

Flere av soldatene blir samtidig interessert i Elsa, som lager maten deres, og de ønsker å invitere Elsa på stevnemøter. Men ingen av dem tar den militære treningen deres særlig alvorlig.

## Rolleliste (i utvalg)
* Sickan Carlsson – Elsa Strid, "Landstormens lille lotte" 
* Allan Bohlin – Erik Berner, landstormsløjtnant 
* Åke Söderblom – Wille Nilsson 
* Thor Modéen – Kalle Högkvist 
* Eric Abrahamsson – Axel Anderson
* Ludde Gentzel – Charlie Swanson  
* Torsten Winge – Waldemar Fredriksson, amanuens 
* Åke Ohberg – Emil Svensson, bankdirektør i Provinsbanken 
* Weyler Hildebrand – Julius Göransson, sergeant
* Hjördis Petterson – Waldemar Fredrikssons fru 
* Lilly Kjellström – Stina
* Marianne Löfgren – Maja Andersson 
* Stina Ståhle – Hulda Falk
* Martha Colliander – fru Lind, lottasjef 
* Harry Ahlin – Fredrik Andersson
* George Fant – flygløjtnant
* Richard Lund – kompanisjef 

## Referanser


## Eksterne lenker
*
Fejér

**Fejér** er et fylke (*megye*) i det sentrale Ungarn. Fylket ligger i statistikkregionen Közép-Dunántúl. I det tidligere Kongedømmet Ungarn var Fejér også navnet på et fylke.

Fylket ligger på vestbredden av Donau, og deler grense med de ungarske fylkene Komárom-Esztergom, Veszprém, Pest, Bács-Kiskun, Tolna og Somogy.

Administrasjonssenter er byen Székesfehérvár.

## Referanser


## Eksterne lenker
*
Sauetang

**Sauetang** (*Pelevetia canaliculata*) er en brunalge som er vanlig langs norskekysten. Den er spiselig og har fått sitt norske navn fordi sauer liker å beite på den når den blir tørrlagd ved fjære sjø.

## Utseende
Sauetang er en ganske liten (vanligvis mindre enn 10 centimeter lang, opptil 15 centimeter) brunalger som vokser i tette dusker. Hvert enkelt skudd er gjerne gaffeldelt i spissen, men ellers ikke forgreinet. Skuddene har en dyp renne på den ene siden. Denne arten har ikke flyteblærer.

## Livssyklus
Arten vokser i fjæra der den vanligvis er den brunalgen som står høyest opp. Den tåler å være uttørket mesteparten av døgnet, men utkonkurreres av større brunalger lenger nede, den tåler også dårlig å være oversvømmet mer enn halve tiden. Hver enkelt plante er tvekjønnet, kjønnscellene utvikler seg i skuddspissene.

## Utbredelse
Arten er vanlig langs hele norskekysten. Forøvrig finnes den langs mesteparten av Europas kyster. 

## Bruk
Sauetang kan spises, men har en lite utpreget smak sammenlignet med mange andre brunalger. I Irland har den vært en viktig matkilde i nødstider. Særlig på Island og øyene i Skottland har den hatt betydning som fôr for sauer som gjerne beiter på den ved fjære sjø.

## Referanser


## Eksterne lenker
*
De fire paa hybelen (film)

***De fire paa hybelen ***(originaltittel: *Norrtullsligan*) er en svensk stumfilm fra 1923 med regi av Per Lindberg. Litterært forelegg er Elin Wägners roman *[[De fire paa hybelen]]*, som ble utgitt i 1908. Hovedrollene spilles av Tora Teje, Inga Tidblad, Renée Björling og Linnéa Hillberg.

## Handling
Historien følger en gruppe kvinnelige kontor-medarbeidere og deres motgang i 1907. Samtidig forsøker de å slåss for bedre kvinnelig solidaritet, borgerrettigheter, samtidig som de også ønsker å finne kjærligheten.

## Rolleliste (i utvalg)
* Tora Teje – Pegg, kontorist 
* Inga Tidblad – Baby, kontorist 
* Renée Björling – Eva, kontorist 
* Linnéa Hillberg – Emmy, kontorist 
* Egil Eide – Peggs sjef  
* Tollie Zellman – kusine Görel 
* Olav Riégo – Görels forlovede 
* Stina Berg – Görels mor 
* Lili Ziedner – streik-agitator 
* Lauritz Falk – Putte, Peggs lillebror 
* Nils Asther – notarius, Babys "forlovede" 
* Gabriel Alw – Evas forlovede 
* John Ekman – Babys sjef

## Referanser


## Eksterne lenker
*
Hannes Schopf

**Hannes Schopf** (født 1947, død 10. april 2020) var en østerriksk journalist og sjefredaktør (1984-94) for det katolske uketidsskriftet *[[Die Furche (avis)|Die Furche]].* Han var medlem av  Österreichischer Presserat og talsmann for Verband Österreichischer Zeitungen.

Schopf arbeidet først for *Österreichischen Bauernbündler* (senere: *[[Österreichische Bauernzeitung]]*). Så gikk han over til *Furche,* som han arbeidet for i femten år. Schopf var sjefredaktør der fra 1984 til 1994. Han stod for en tydelig katolsk linje. Han var imidlertid også kritisk til en del konservative tendenser i kirken. Fra 2015 var han talsmann (*Sprecher*) for Verband Österreichischer Zeitungen.

Schopf var på skiferie i Ischgl i mars og returnerte hjem med tegn på smitte av koronaviruset. På langfredag 2020 døde han av covid-19.

## Referanser


## Eksterne lenker
* ''Paul Vécsei, Hannes Schopf 1947 - 2020'' (Nachruf) Wiener Zeitung av 10. april 2020
Jean-Laurent Cochet

**Jean-Laurent Cochet** (født 28. januar 1935 i Romainville i Seine-Saint-Denis i Frankrike, død 7. april 2020 i Paris) var en fransk skuespiller og skuespillerlærer.

## Biografi
Cochet virket fra 1959 til 1964 ved Comédie-Française, og fra 1983 til 1986 var han leder for Théâtre Hébertot. I filmen spilte han blant annet i *[[Mille milliards de dollars]]* og *[[Fort Saganne]]*.

Som skuespillerlærer underviste han en rekke senere stjerner innen fransk kino og teater, som blant andre Emmanuelle Béart, Carole Bouquet, Michel Duchaussoy, Andréa Ferréol, Bernard Giraudeau, Isabelle Huppert, Claude Jade, Michèle Laroque, Fabrice Luchini og Mélanie Thierry.

Den 7. april 2020 døde Cochet under koronaviruspandemien i en alder av 85 som følge av covid-19.

## Filmografi (utvalg)
* 1982: *[[Mille milliards de dollars]]*
* 1984: *[[Fort Saganne]]*
* 1987: *Le nouveau Testament*
* 1988: *An Affair in Mind*
* 2004: *Edward & Lulu*

## Bøker
* *Mon rêve avait raison*, Pygmalion, 1998 
* *L'art et la technique du comédien*, Pygmalion, 2010

## Referanser


## Eksterne lenker
*
Romanias herrelandslag i håndball

**Romanias herrelandslag i håndball** er underlagt Romanias håndballforbund og representerer Romania i internasjonale turneringer i herrehåndball. Laget vant fire gull- og to sølvmedaljer i verdensmesterskapet, en sølv- og tre bronsemedaljer i de olympiske leker. 

Lagets trener per 2020 var Rareș Fortuneanu.

## Resultater
 **Mestre**&nbsp;&nbsp; **Annen plass**&nbsp;&nbsp; Tredje plass&nbsp;&nbsp; Fjerde plass&nbsp;&nbsp;

### Olympiske leker

### Verdensmesterskap

### Europamesterskap

## Se også
* Romanias kvinnelandslag i håndball

## Referanser


## Eksterne lenker
* Federatia Romana de Handbal Romanias håndballforbund
* International Handball Federation
* European Handball Federation
Komárom-Esztergom

**Komárom-Esztergom** er et fylke (*megye*) i det nordlige Ungarn. Fylket ligger i statistikkregionen Közép-Dunántúl.

Donau danner fylkets grense mot Slovakia (regionen Nitra) i nord. Fylket deler grense med de ungarske fylkene Győr-Moson-Sopron, Veszprém, Fejér og Pest.

Administrasjonssenter er byen Tatabánya.

## Referanser


## Eksterne lenker
*
Martaum

**Martaum** (*Chorda filum*) er en brunalge som er vanlig langs norskekysten. Den danner lange, runde, noen millimeter tykke tråder.

## Utseende
Martaumen danner lange tråder med rundt tverrsnitt, opptil 5 millimeter i diameter. Fullt utvokste er de gjerne 2-3 meter lange, men kan bli 8 meter. Den har et skiveformet festeorgan. Om sommeren er trådene er kledt med ganske fine, hårlignende utvekster omtrent så lange som trådens diameter.

## Livssyklus

Arten vokser fra den nedre fjæremålet ned til 25 meters dyp, mellom andre brunalger men også ofte sittende på enkelte steiner på sandbunn. Tråden er litt lettere enn sjøvann slik at den flyter opp uten flyteblærer. Den trives også i brakkvann, men tåler ikke sterk strøm eller mye bølgeslag. Arten er ettårig og nye individer vokser opp hver vår.

## Utbredelse
Arten er vanlig langs hele norskekysten. Forøvrig er den vidt utbredt i tempererte hav på den nordlige halvkulen. 

## Referanser


## Eksterne lenker
*
Krusflik

**Krusflik** (*Chondrus crispus*) er en rødalge som er vanlig langs norskekysten. Den inneholder store mengder alginater og har vært brukt for fremstilling av tykningsmidler.

## Utseende
Krusflik er en nokså liten rødalge, vanligvis mindre enn 20 centimeter høy. På farge er den oftest brunlig rød, men kan også være grønnlig, fiolett, brun, gulaktig eller nesten hvit. Den er ganske formrik, skuddene er gjerne forgreinet fire eller fem ganger og kan være ganske smale (2 millimeter brede) til noe bredere (opptil 15 millimeter). Brede former har en typisk, krusete ytterkant. Bladene er myke og litt læraktige.

## Livssyklus

Arten vokser fra fjæra og ned forholdsvis stort dyp. Arten kan klare seg med ganske lite sollys. Arten er to-kjønnet med separate, haploide (gametofytter) hunn- og hann-planter. Etter befruktningen spirer den diploide fasen (sporofytten) fra hunn-gametofytten. Denne kalles carposporofytt og produserer diploide carposporer, som spres og spirer til en diploid tetrasporofytt. Denne voker opp til en ny plante, det skjer en meiose og den frigjør haploide tetrasporer, som spirer til hann- og hunn-gametofytter. De to fasene ligner hverandre, men gametofytt-fasen har gjerne et litt blålig fargeskjær på skuddspissene, mens sporofytt-fasen utvikler sporehoper som kan sees som flekker på bladet.

## Utbredelse
Arten vokser langs kysten av det nordlige Atlanterhavet. Lang det nordlige Stillehavet vokser det former som enten er samme art eller nærtbeslektede arter.

## Bruk
Arten inneholder store mengder (over 50 % av tørrvekten) av polysakkaridet karragenan, som er et svært anvendelig tykningsmiddel i matvareindustrien. Den inneholder også omtrent 10 % av tørrvekten proteiner og 15% mineralstoffer. ved koking utvikler den en gelé som kan ta opp 20 til 100 ganger sin vekt i vann. I Irland og Skottland har arten tradisjonelt vært høstet og kokt i melk for å lage et produkt som ligner på tettemelk. I engelsktalende navn er arten gjerne kjent som "irish moss" på grunn av denne bruken.

## Referanser


## Eksterne lenker
*
Szabolcs-Szatmár-Bereg

**Szabolcs-Szatmár-Bereg** er et fylke (*megye*) i det nordøstlige Ungarn. Fylket ligger i statistikkregionen Észak-Alföld.

Fylket grenser mot Slovakia (regionen Košice), Ukraina (Zakarpattja oblast) og Romania (fylkene Bihor og Satu Mare). Ellers deler Szabolcs-Szatmár-Bereg grense med de ungarske fylkene Hajdú-Bihar og Borsod-Abaúj-Zemplén.

Administrasjonssenter er byen Nyíregyháza.

## Referanser


## Eksterne lenker
*
Hajdú-Bihar

**Hajdú-Bihar** er et fylke (*megye*) i det østlige Ungarn. Fylket ligger i statistikkregionen Észak-Alföld.

Fylket grenser mot Romania i sørøst (fylket Bihor). Ellers deler Hajdú-Bihar grense med de ungarske fylkene Szabolcs-Szatmár-Bereg, Borsod-Abaúj-Zemplén, Jász-Nagykun-Szolnok og Békés.

Administrasjonssenter er byen Debrecen.

## Referanser


## Eksterne lenker
*
Fjærehinne

**Fjærehinne** (*Porphyra umbilicalis*) eller **vanlig fjærehinne** er en rødalge som er vanlig langs norskekysten. Arter i denne slekten brukes i matlaging, spesielt i østen.

## Utseende
Fjærehinne består av svært tynne, delvis gjennomsiktige, rødfiolette, 5-20 centimeter lange krusete blad som kan minne om tynn plastfolie. De er festet til underlaget i et sentralt festepunkt, og har gjerne folder og revner inn mot midten. Når de tørkes blir de ganske stive. Selv om fargen kan variere med årstiden er den ofte fra brunaktig purpur til olivengrønn. På eksponerte steder kan de danne tette puter på fjellet. Særlig på beskyttede steder kan vanlig fjærehinne forveksles med *purpurfjærehinne* (*Porphyra purpurea*) og (*Porphyra lacinata*). Ingen av forvekslingsartene er giftige. 

## Livssyklus
Bladene er haploide (gametofytter) som produserer hann- og hunnlige kjønnsceller på ulike individer. Etter befrukting produserer disse diploide sporer (kalt zygotosporer) som vokser opp til en diploid sporofytt, men denne fasen er ganske liten. Etter en meiose produserer den haploide sporer som spirer til nye gametofytter.

## Utbredelse
Arten er svært vidt utbredt og forekommer langs de fleste havområder. Den finnes på stein og fjell i fjæra, gjerne over rurbeltet. I Norge er den mest utbredt langs kysten fra vestlandet og nordover.

## Bruk
Denne arten har tradisjonelt vært brukt i Irland og Storbritannia til å lage et geleaktig produkt kalt *laverbread*, som man får ved å vaske og koke algen. Laverbread er en grønnlig masse med en østersaktig smak, blant annet på grunn av et høyt innhold av jod, som gjerne stekes. Det kan kjøpes i butikken sørvest i Wales. En lignende art brukes i Japan til å produsere nori, flak av tørkede alger som blant annet brukes til å pakke inn sushi. Etter 5–10 minutter koketid bør den være mør nok til å spises.

## Referanser


## Eksterne lenker
*
Jász-Nagykun-Szolnok

**Jász-Nagykun-Szolnok** er et fylke (*megye*) i det østlige Ungarn. Fylket ligger i statistikkregionen Észak-Alföld.

Jász-Nagykun-Szolnok deler grense med de ungarske fylkene Pest, Heves, Borsod-Abaúj-Zemplén, Hajdú-Bihar, Békés, Csongrád og Bács-Kiskun.

Administrasjonssenter er byen Szolnok.

## Referanser


## Eksterne lenker
*
Borsod-Abaúj-Zemplén

**Borsod-Abaúj-Zemplén** er et fylke (*megye*) i det nordøstlige Ungarn. Fylket ligger i statistikkregionen Észak-Magyarország.

Borsod-Abaúj-Zemplén deler grense med Slovakia (regionen Košice) i nord, samt med de ungarske fylkene Nógrád, Heves, Hajdú-Bihar og Szabolcs-Szatmár-Bereg.

Administrasjonssenter er byen Miskolc.

## Referanser


## Eksterne lenker
*
Théâtre Hébertot

**Théâtre Hébertot** er et teater på 78, boulevard des Batignolles i 17. arrondissement i Paris i Frankrike. Teateret stod ferdig i 1838 og het ved åpningen **Théâtre des Batignolles**. I 1907 fikk det som nytt navn  **Théâtre des Arts**. Det nåværende navnet er fra 1940; det er oppkalt etter forfatteren og journalisten Jacques Hébertot.

*Théâtre Hébertot* har plass til 630 publikummere for hovedscenen, og fullførte i 2001 byggingen av en mindre scene, *l'Petit Hébertot*. Hebertot er et av de få teatre i Paris som fremfører stykker på engelsk i tillegg til på fransk.

## Litteratur
* Alain Lemoine, Rodolphe Trouilleux, *Des Ternes aux Batignolles*, s. 82–84, *Délégation à l'Action Artistique de la Ville de Paris*, Paris, 1986, ISBN 290-5-11804-0
* Geneviève Latour, Florence Claval, *Les Théâtres de Paris*, s. 149–152, *Délégation à l'Action Artistique de la Ville de Paris*, Paris, 1991, ISBN 290-5-11834-2
Større enn kjærligheten

***Større enn kjærligheten*** (originaltittel: *The Man Who Played God*) er et amerikansk drama fra 1931 regissert av John G. Adolfi med George Arliss i hovedrollen mot Bette Davis i en tidlig rolle.

## Sammendrag
Når han gir en privat forestilling for en tilreisende monark, blir konsert-pianist Montgomery Royle døv når en bombe blir detonert i forsøk på å myrde den utenlandske herskeren. Karrieren hans er over som et resultat av skaden, og Royle vender tilbake til New York City sammen med søsteren Florence, hans nære venn Mildred Miller, og hans betydelig yngre forlovede Grace Blair.

Montgomery oppdager at han kan lese på lepper, og han bruker dagene på å observere mennesker i Central Park fra leiligheten hans. Når han får vite om folks problemer, forsøker han å hjelpe dem anonymt. Han blir opptatt av spillet "å spille Gud" men hans handlinger er uten oppriktighet. En dag blir Montgomery vitne til en samtale mellom Grace og Harold Van Adam. 

Grace forteller den unge mannen at hun virkelig elsker ham, men ikke kan forlate Montgomery på grunn av hans handicap. Montgomery blir rørt av hennes raushet, konfronterer henne og avslutter forlovelsen, slik at hun kan følge hennes eget hjerte. Montgomery fortsetter å opptre som filantrop. Men holdningen hans har forandret seg. 

## Skuespillere
* George Arliss as Montgomery Royle
* Violet Heming as Mildred Miller
* Bette Davis as Grace Blair
* Andre Luguet as The King
* Louise Closser Hale as Florence Royle
* Donald Cook as Harold Van Adam
* Ivan F. Simpson as Battle
* Oscar Apfel as The Lip Reader
* Charles E. Evans as The Doctor
* Hedda Hopper as Mrs Alice Chittendon
* William Janney as First Boy
* Murray Kinnell as King's Aide

## Referanser


## Eksterne lenker
*
Eliteserien i innebandy for menn 2016/17

**[[Eliteserien i innebandy for menn]] 2016/17** var det øverste nivået i norsk innebandy for menn i 2016/17-sesongen.

Sesongen startet 15. september 2016 med kampen mellom regjerende seriemester  og , og ble avsluttet med full runde 4. mars 2017.

Divisjonen besto av de 10 beste lagene fra Eliteserien 2015/16, samt de to beste lagene fra fjorårets kvalifisering;  og  fra 1. divisjon 2015/16.

Sesongen endte med s fjerde seriegull på fem år, på lik poengsum som , men foran på innbyrdes oppgjør.  måtte ut i kvalifisering, mens  rykket direkte ned.

Johan Åhlberg fra  ble kåret til «årets spiller» for første gang. Med 56 mål og 42 assist, ble han også «årets poengplukker» og «årets toppscorer» for første gang i samme sesong, siden han kom til Slevik før 2010/11-sesongen.

Jan Nordlis hederspris ble utdelt til Jan Magnar Ingebrigtsli fra  og Bjørn Aksel Henriksen fra , som for syvende gang ble kåret til «årets dommerpar» og tangerte rekorden for flest antall kåringer.

## Tabellen

## Sluttspillet
*Kvartfinalene og semifinalene ble spilt best av 5 kamper, mens finalen ble spilt som én kamp.*

## Referanser


## Eksterne lenker
* 
* Resultater og tabell Elite menn 16/17
* Statistikk for Eliteserien menn 16/17
Magnus Sirnes Hjellum

**Magnus Sirnes Hjellum** (født 3. februar 1994 i Haugesund) er en norsk mellom-/langdistanseløper som løper for IL Gular. I 2013 tok han gull på 5000m under junior-NM i Friidrett, samt gull på 1500m under junior-NM innendørsmesterskap i friidrett og på NM i terrengløp lang løype. 

Han har representert Norge i juniormesterskap i friidrett og terrengløp fire ganger. En gang i junior-EM i terrengløp i 2012 og tre ganger i nordisk mesterskap, derav en av dem endte i sølv på 5000m i Esbo i Finland.

## Referanser


## Eksterne lenker
* Utøverprofil på Worldathletics
Heves (fylke)

**Heves** er et fylke (*megye*) i det nordøstlige Ungarn, mellom den høyre bredden av elva Tisza og Mátra- og Bükkfjellene. Fylket ligger i statistikkregionen Észak-Magyarország.

Heves deler grense med de ungarske fylkene Pest, Nógrád, Borsod-Abaúj-Zemplén og Jász-Nagykun-Szolnok.

Administrasjonssenter er byen Eger.

## Referanser


## Eksterne lenker
*
Bács-Kiskun

**Bács-Kiskun** er et fylke (*megye*) i det sørlige Ungarn. Fylket er det største i landet, og ligger i statistikkregionen Dél-Alföld.

Bács-Kiskun deler i vest grense med de ungarske fylkene Baranya, Tolna og Fejér, alle på den andre siden av Donau (Transdanubia). I nord er det grense mot Pest, i øst mot Jász-Nagykun-Szolnok, samt Csongrád som ligger på den motsatte bredden av elva Tisza.

Administrasjonssenter er byen Kecskemét.

## Referanser


## Eksterne lenker
*
Békés

**Békés** er et fylke (*megye*) i det sørøstlige Ungarn. Fylket ligger i statistikkregionen Dél-Alföld.

Békés deler grense med Romania (fylkene Arad og Bihor) i øst og sør, samt med de ungarske fylkene Hajdú-Bihar i nord og Csongrád og Jász-Nagykun-Szolnok i vest.

Administrasjonssenter er byen Békéscsaba.

## Referanser


## Eksterne lenker
*
Fjæreblod

**Fjæreblod** (*Hildenbrandia rubra*) er en rødalge som er vanlig langs norskekysten. Arten ble opprinnelig beskrevet fra Nordlandskysten (Saltdal) , 

## Utseende
Selve algen er mikroskopisk, men kan sees som er blodrødt belegg på steiner og bergvegger rundt flomålet. Belegget er bare 0,2-0,5 millimeter tykt.

## Levevis
Arten vokser i fjæra, øverst oppe i fjæresonen der havet bare når på det høyeste. Den må dermed tåle å ligge tørrlagt mesteparten av døgnet. den kan også forekomme på dypere vann.

## Utbredelse
Arten forekommer i alle verdenshav.

## Referanser


## Eksterne lenker
*
Den siste kavaler

***Den siste kavaler*** (originaltittel: ***Beau Brummel***) er en amerikansk  stumfilm fra 1924 regissert av Harry Beaumont, med John Barrymore og Mary Astor i hovedrollene. Filmen er en bearbeidelse av Clyde Finch sitt skuespill *Beau Brummel* fra 1890. Den ble nyinnspilt i 1954 som lydfilm av MGM, med Stewart Granger i hovedrollen.
 
Filmen ble vurdert for norsk sensur 23. oktober 1924.

## Handling
George Bryan Brummel, en britisk militæroffiser, er veldig forelsket i Lady Margery – forloveren til Lord Alvanley. Til tross for sin egen desperate kjærlighet til Brummel, underkaster hun seg familiens press, og gifter seg med Lord Alvanley.

Brummel blir sønderknust av dette. Han blir snart venn med prinsen av Wales, og forlater militæret. Men etter hvert faller Brummel i unåde, og det er bare Lady Margery som har noen mulighet til å hjelpe ham.

## Skuespillere
* John Barrymore som George Bryon Brummel
* Mary Astor som Lady Margery Alvanley
* Willard Louis som prinsen av Wales
* Carmel Myers som Lady Hester Stanhope
* Irene Rich som Frederica Charlotte
* Alec B. Francis som Mortimer
* William Humphrey som Lord Alvanley
* Richard Tucker som Lord Stanhope
* George Beranger som Lord Byron
* Clarissa Selwynne som Mrs. Wertham
* John J. Richardson som Poodles Byng
* Claire de Lorez som Lady Manly
* Michael Dark som Lord Manly
* Templar Saxe som Desmond Wertham

## Referanser


## Eksterne lenker
*
Eliteserien i innebandy for menn 2020/21

**[[Eliteserien i innebandy for menn]] 2020/21** var den 27. sesongen med øverste nivået i norsk innebandy for menn. Ligaen startet 12. september 2020, og siste kamp ble spilt 19. januar 2021 før norsk toppidrett ble stengt ned grunnet koronaviruspandemien. Norges Bandyforbund avlyste serien formelt 2. mars 2021 og Tunet kåret til seriemester etter prinsippet om gjennomsnittlig poeng per kamp. Siste 

Divisjonen vil kun bestå av de 11 beste lagene fra Eliteserien 2019/20, ettersom fjorårets kvalifisering ble avlyst grunnet koronaviruspandemien i 2019–2020.

Laget som ender på siste plass var planlagt å rykke direkte ned til 1. divisjon 2021/22, men etter at serien ble avbrutt bestemte Norges Bandyforbund at det ikke skulle gjennomføres nedrykk. Tre lag fra 1. divisjon 2020/21 vil spille om en ledige plass hvis mulig, slik at Eliteserien igjen vil komme opp på 12 lag.

## Tabellen

## Lagene

## Sluttspillet

## Referanser


## Eksterne lenker
*
Henrik Ibsen og Skien

***Henrik Ibsen og Skien: En biografisk og litteratur-psykologisk studie*** er en biografi over Henrik Ibsen skrevet av Oskar Mosfjeld og utgitt av Gyldendal Norsk Forlag i 1949. Boken ble også antatt som doktoravhandling ved Universitetet i Oslo. Den var lenge den mest omfattende fremstillingen av Ibsens barndom, og har lenge hatt stor innflytelse på senere Ibsenbiografier og populære forestillinger om Henrik Ibsen med varierende sannhetsgehalt. Allerede da boken ble utgitt ble den imøtegått på flere punkter, og kritiske innvendinger av de sentrale Ibsenforskerne Francis Bull, Andreas Hofgaard Winsnes og Halvdan Koht ble publisert i ** i 1951. Ibsenforsker Einar Østvedt mente boken inneholdt en «enorm mengde rene sladderhistorier». Mosfjelds bok har blitt imøtegått og nyansert av senere Ibsenforskere, herunder i Leif Roksunds *Henrik Ibsen og oppvekstmiljøet* (1998), Jon Nygaards *[[«… af stort est du kommen»: Henrik Ibsen og Skien]]* (2013) og Jørgen Haaves *[[Familien Ibsen]]* (2017). Boken er fortsatt mye sitert av Ibsenforskere, men med kritiske og nyanserende kommentarer. 

## Referanser
Japansk drivtang

**Japansk drivtang** (*Sargassum muticum*) er en brunalge som er innført til norskekysten. Denne frittdrivende arten ble først observert i Norge i 1988 

## Utseende
Arten er brun og har tynne, fint forgreinede, opptil 2 meter lange greiner, skuddspissene har små (2-3 millimeter), gassfylte flyteblærer.

## Livssyklus
Arten starter sin utvikling som en fastsittende alge, men etter hvert brekker greinene gjerne av og driver fritt mens de fortsetter å leve og vokse. Skuddene er ettårige.

## Utbredelse
Arten er hjemmehørende i Stillehavet ved Japan. I Europa ble den først observert i Sør-England i 1972, det antas at den har blitt innført med en sending av japanske stillehavsøsters (*Crassostrea gigas*). I Norge ble den først funnet på Sørlandskysten i 1988, per 2018 har den spredt seg nord til Møre og Romsdal. Arten blir vurdert som en innført art med svært høyt invasjonspotensial og høy økologisk effekt, blant annet fordi store mengder råtnende skudd om høsten kan forårsake et oksygenfritt miljø på havbunnen 

## Referanser




## Eksterne lenker
*
Eliteserien i innebandy for menn 2018/19

**[[Eliteserien i innebandy for menn]] 2018/19** var det øverste nivået i norsk innebandy for menn i 2018/19-sesongen.

## Tabellen

## Sluttspillet
*Kvartfinalene og semifinalene ble spilt best av 5 kamper, mens finalen ble spilt som én kamp.*

## Referanser


## Eksterne lenker
*
Eliteserien i innebandy for menn 2019/20

**[[Eliteserien i innebandy for menn]] 2019/20** var det øverste nivået i norsk innebandy for menn i 2019/20-sesongen. Sluttspillet og kvalifiseringen til Eliteserien 2020/21 ble avlyst grunnet Koronavirusutbruddet.

## Tabellen

## Referanser


## Eksterne lenker
*
Hva en kvinne tilgir

***Hva en kvinne tilgir***, (originaltittel: *Love 'Em and Leave 'Em*, også *Hvad en kvinde tilgir*) er en amerikansk stum spillefilm fra 1926 med Evelyn Brent, Lawrence Gray og Louise Brooks i hovedrollene og regi av Frank Tuttle. Filmens forelegg er  skuespillet «Love 'Em and Leave 'Em» av George Abbott bearbeidet av Townsend Martin og John V. A. Weaver.

Abbott og Weavers teaterstykke ble igjen filmatisert i 1929 med Clara Bow, Jean Arthur og James Hall i hovedrollene.

## Handling
Mame har tatt vare på søsteren Janie etter at moren deres døde. Mame er den mest ansvarlige av dem, men Janie er ofte på fest og har det gøy. Bill, som er bosatt i nærheten av dem, er forelsket i Mame. Alle tre arbeider i samme varehus. Lem, en skurk bosatt i samme bygård, anbefaler et ulovlig pengespill som Janie ikke kan motstå, og hun stjeler penger fra butikken hun arbeider i for å delta i spillet.

Mames kreative ideer på jobben har feilaktig blitt kreditert Bill, og han får større muligheter i butikken. Når Mame reiser på ferie, forsøker Janie å forføre Bill. I mellomtiden kommer Mame tilbake tidlig, og får øye på Bill som kysser søsteren hennes. I tillegg har Janies pengespill gjort at hun tapte åtti dollar. Lem overbeviser henne om å satse det siste av pengene hennes for å vinne tilbake pengene sine. Men hun blir svindlet for alle pengene hun vinner, noe som også fører til problemer når butikken oppdager de forvunnede pengene.

## Rolleliste
* Evelyn Brent som Mame Walsh
* Lawrence Gray som Bill Billingsley.
* Louise Brooks som Janie Walsh.
* Osgood Perkins som Lem Woodruff.

## Referanser


## Eksterne lenker
*
Liutpert

**Liutpert** var konge i Det langobardiske kongerike fra 700 til 702 med et avbrudd i 701. Han etterfulgte sin far Cunincpert og de tilhørte det bayerske dynasti.

## Bakgrunn
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere. På Liutperts tid var de etablert som herskere over store deler av Italia i det vakum som hadde oppstått etter Vestromerrikets fall på 470-tallet og østgoternes knusende nederlag rundt 550. Det langobardiske riket i Italia varte fram til slutten av det 8. århundre.

## Det første regjeringsåret
Liutpert var mindreårig da faren Cunincpert døde i 700. Hertug Ansprand av Asti ble utnevnt til regent. Det oppsto strid om kongemakten etter Cunincperts død, og Ragimpert som var hertug av Torino angrep Ansprand og hans allierte, hertug Rotarit av Bergamo tidlig i 701. Ragimpert vant og avsatte kong Liutpert etter bare åtte måneders regjeringstid. Ragimpert var sønn av den tidligere kong Godepert (regjerte 661-662) som var bror til Liutperts farfar Perctarit som regjerte sammen med Godepert 661-662 og alene 671-688.

## Det andre regjeringsåret
Ragimpert døde allerede samme år som han ble konge, i 701. Han hadde innsatt sin sønn Aripert II som medkonge og denne overtok makten. Liutperts medspillere hertugene Ansprand og Rotarit handlet raskt og fikk Aripert II avsatt og fengslet. Liutpert ble på nytt innsatt som konge.

Aripert II klarte å rømme fra fengslet og fikk samlet sine styrker. Han beseiret Ansprand i Pavia og fikk Liutpert arrestert. Ansprand flyktet til Comacina, en øy i Comosjøen med en festning hvor også Liuperts far Cunincpert hadde søkt tilflukt under Alahis’ opprør i 688. Han slo også hertug Rotarit og fikk Liupert drept, angivelig druknet i et bad, i 702.

Det er ingen direkte kilder til hans gravlegging, men sannsynligvis ble han gravlagt i San Salvatore-kirken (Basilica del Santissimo Salvatore) i Pavia som ble oppført av hans oldefar Aripert I i 657 og hvor også hans far Cunincpert er gravlagt.

## Referanser


## Kilder
* 
* 

## Eksterne lenker
*''Origo Gentis Langobardum'', engelsk og latinsk tekst
*Paulus Diaconus, ''Historia Langobardum'', engelsk tekst
Romanita

***Romanita*** er en slekt av biller som tilhører familiegruppen bladbiller (Chrysomelidae). Det er kjent 5 arter .

## Utseende

## Utbredelse
Artene er utbredt i den neotropiske økosonen.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stamme usikker
******* slekten ***Romanita*** Bechyné, 1958
******** *[[Romanita amazonica]]* Bechyne, 1958
******** *[[Romanita fasciata]]* (Weise, 1921)
******** *[[Romanita maculipennis]]* Bechyne, 1958
******** *[[Romanita ornata]]* Bechyne, 1958
******** *[[Romanita vittata]]* Bechyne, 1958

## Referanser


## Litteratur

## Eksterne lenker
*
Some & Cos Forlag

**Some & Cos Forlag** var et norsk forlag som eksisterte fra 1923 til det ble oppkjøpt av Aschehoug i 1933. Forlaget hadde hovedvekt på oversatt skjønnlitteratur, særlig fra engelskspråklige land. Blant annet utga forlaget en serie med Shakespeare-oversettelser og var Martha Ostensos norske forlag.

Grunnleggeren og forlagssjefen Sigurd Some (1889–1984) hadde tidligere arbeidet i Aschehoug 1915–1919, og fortsatte i Aschehoug fra 1933 til 1955; de tre siste årene som forlagssjef.

## Referanser